[image: image1.png]




    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR.  10
din 26 ianuarie 2017
privind  prelungirea unor contracte de închiriere și ulterior modificarea acestora

Consiliul Local al Municipiului Sighişoara, întrunit în şedinţă ordinară,


Luând act de proiectul de hotărâre și referatul de aprobare al Primarului municipiului, în calitate de iniţiator, înregistrat cu nr. 371/10.01.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererile unor personae, adresate Municipiului Sighişoara, cu referire la modificarea unor contracte de închiriere a unor terenuri cu destinația de teren grădină, respectiv teren curți – construcții, aferent construcției;

Având în vedere că se impune prelungirea unui contract de închiriere şi ulterior modificarea acestuia;

Având în vedere clauza din contractele de închiriere, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere că, în urma prelungirii şi ulterior modificării contractelor de închiriere, nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, prin prelungirea şi ulterior modificarea contractelor de închiriere, se aduc venituri suplimentare la bugetul local;
Având în vedere Raportul de specialitate al Direcţiei Administrarea Patrimoniului, înregistrat cu nr. 370/10.01.2017, prin care se propune prelungirea unor contracte de închiriere și ulterior modificarea acestora, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
            În temeiul art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art.1. (1) Se aprobă prelungirea contractului de închiriere nr. 964/2007, aşa cum a fost modificat şi completat prin actul adiţional nr. 1/2011, încheiat cu doamna PELEI CORINA, având ca obiect terenul situat în Municipiul Sighişoara, str. Andrei Mureșanu nr. 1, în suprafaţă de 89 mp., cu destinaţia de teren grădină, al cărui termen a expirat la data de 31.12.2016.

(2) Perioada pentru care se aprobă prelungirea contractului de închiriere este de 5 (cinci) ani.

(3) Se aprobă, începând cu data de 01.02.2017, modificarea contractului de închiriere nr. 964/2007, aşa cum a fost modificat şi completat prin actul adiţional nr. 1/2011, având ca obiect terenul situat în Municipiul Sighişoara, str. Andrei Mureșanu nr. 1, în suprafaţă de 89 mp., cu destinaţia de teren grădină, în sensul suplimentării suprafeţei închiriate la suprafaţa de 228 mp. teren, rezultată în urmă măsurătorilor efectuate la fața locului de către personalul din aparatul de specialitate al primarului. 

(4) Începând cu data de 01.02.2017, chiria va fi de 13,47 lei/an, respectiv de 0,0591 lei/mp./an şi se va indexa cu indicele de inflaţie anual.

(5) Prelungirea și modificarea contractului de închiriere se va face prin act adiţional.


(6) Restul clauzelor contractuale din contractul de închiriere nr. 964/2007, aşa cum a fost modificat şi completat prin actul adiţional nr. 1/2011, îşi menţin valabilitatea între Municipiul Sighişoara şi doamna PELEI CORINA.

Art. 2. (1) Se aprobă, începând cu data de 01.02.2017, modificarea contractului de închiriere nr. 163/2006, așa cum a fost modificat și completat prin actele adiționale nr. 1/2010, nr. 2/2013 și nr. 3/2016, încheiat cu doamna COVACIU - COROIAN MIHAELA, având ca obiect terenul situat în Municipiul Sighișoara, str. Ilarie Chendi nr. 23, în suprafață de 349 mp., cu destinația de teren curți – construcții, aferent construcției, în sensul diminuării suprafeței închiriate de la suprafața de 349 mp., la suprafața de 153 mp., ca urmare a încheierii contractului de vânzare – cumpărare autentificat cu încheierea de autentificare nr. 318/18.11.2016 de B.I.N. Pop Didona Voichița, a terenului în suprafată de 196 mp., reprezentând cota de 196/349 mp., teren aferent apartamentului nr. 1, situat în Municipiul Sighișoara, str. Ilarie Chendi nr. 23.   

(2) Începând cu data de 01.02.2017, chiria va fi de 117,26 lei/an, respectiv de 0,7664 lei/mp./an şi se va indexa cu indicele de inflaţie anual.
(3) Modificarea contractului de închiriere se va face prin act adiţional.


(4) Restul clauzelor contractuale din contractul de închiriere nr. 163/2006, așa cum a fost modificat și completat prin actele adiționale nr. 1/2010, nr. 2/2013 și nr. 3/2016, îşi menţin valabilitatea între Municipiul Sighişoara şi doamna COVACIU - COROIAN MIHAELA.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Economică - Biroul Buget, Contabilitate, Salarizare, Direcţia Administrarea Patrimoniului şi Biroul Juridic din cadrul Municipiului Sighişoara.

Art. 4.  Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

            Gavrilă Ionel
  Contrasemnează/Avizat pentru legalitate

           SECRETAR,



             Bizo Anca
(Prezenta s-a adoptat cu unanimitate de voturi)
   Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  3 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;
  1 ex. Pelei Corina;

  1 ex. Covaciu – Coroian Mihaela.

13 ex. 

B.A.

